Пан-Европа
Пан-Европа — континенттик Европадагы мамлекеттерди саясий-экономикалык жактан бириктирүү долбоору. 

 Биринчи жанa экинчи дүйнөлүк согуш аралыгында бул идеяны 1923-жылдан пан-европалык кыймыл, 1924-жылдан Венада чыгуучу «Пан-Европа» журналы тараткан долбоорду. 
 
 1929-ж. Франциянын тышкы иштер министри А. Бриан сунуш кылган. 
 Ал СССР менен Улуу Британия кирбеген «Европа федера­ция союзун» түзүүнү карай, Европада Франция үстөмдүгүн орнотуу жана тышкы саясатта СССРди обочолонтуу максатын коздогон. 
 
 Советтик дипло­матия каршы чыгып, Германия, Улуу Британия, АКШ ж. б. мамлекеттер колдобогон соң француз долбоору (1931) ишке ашпаган. 
 Экинчи дүйнөлүк согуштан (1939—1945) кийин Европадагы капиталисттик мамлекеттерди бириктирүү аракети аскердик-саясий жана экономикалык бир катар уюмдарды түзүүдөн байкалды.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Тарых
Саясат